《雨寒》
宋代·李洪

昏昏海气助朝寒，风雨萧萧尽日间。
室似陈蕃尘不扫，门如陶令昼常关。
惟凭茗盌消磨睡，更把诗筒断送閒。
悄悄绝无车马至，方知颜巷似深山。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。